Priority pôsobenia SR v OECD na rok 2012

OECD je významnou a elitnou organizáciou ekonomicky najvyspelejších krajín sveta, ktorá poskytuje svojim členom možnosť inšpirácie pre formovanie národných sektorových politík, využívania  analytických databáz ako aj vytvára priestor na diskusie a hľadanie odpovedí na aktuálne ekonomické výzvy. Pôsobenie SR v OECD vychádza z Programového vyhlásenia vlády SR v záujme realizácie programových cieľov vlády SR pri rozvoji ekonomiky ako aj kultivovaní sociálneho a legislatívneho prostredia v SR v kontexte potrieb občanov SR. 

S cieľom integrovaného pôsobenia a efektívneho využitia potenciálu OECD pre záujmy a potreby rozvoja ekonomiky a spoločnosti Slovenska ako aj v záujme prekonávania krízových javov a neistôt na globálnych trhoch v roku 2012 budú aktivity SR primárne zamerané na nasledujúce oblasti a témy:
  
Verejné financie a vývoj vo finančnom sektore a finančných trhoch
•	Problematika krízového riadenia vo finančnom sektore
•	Fiškálna konsolidácia a konsolidácia verejných financií  (dlhová kríza) v kontexte  problematiky zdrojov ekonomického rastu
•	Problematika odvodov finančných inštitúcií
•	Problematika schém ochrany vkladov
•	Daňová oblasť vo svetle inovatívnych finančných daní (daní z finančných transakcií a daní z finančných aktív  a oblasť DPH/GST
•	Štátne investičné fondy a ich pôsobenia v členských krajinách OECD

Zamestnanosť, sociálne veci a migrácia 
•	zintenzívnenie participácie MPSVaR SR na aktivitách OECD v oblasti zamestnanosti, sociálnych vecí a pracovnej migrácie a aktívne využívanie výsledkov analýz organizácie pri riešení národných problémov, napr. vysokej nezamestnanosti (najmä dlhodobej), aktivačné politiky, analyzovanie trendov opatrení proti chudobe
•	rodová rovnosť, hlavne mechanizmus zisťovania rozdielov vo výške miezd a jeho využitie pri eliminácii rozdielovej štruktúry a vzdelanostnej úrovne mužov a žien, uplatňovanie bunkovej metódy porovnávania priemerných miezd mužov a žien (job-cells) 
•	zapojenie SR do projektu OECD - "Stratégia zručností", ktorý môže pomôcť SR pri formulovaní vlastnej stratégie zosúlaďovania ponuky a dopytu a v zručnostiach na trhu práce, vrátane získavania skúseností o spôsobe stanovenia, výške a inštitúte minimálnej mzdy v čl. krajinách OECD

Vzdelávanie
•	pokračovanie v aktívnej participácii na medzinárodných porovnaniach a hodnoteniach OECD (PISA, PIAAC, AHELO) vrátane náležitej administrácie projektov na národnej úrovni
•	poskytovanie národných štatistických údajov z oblasti vzdelávania, ktoré sú potrebné pre tvorbu indikátorov OECD a prípravu vlajkovej publikácie OECD "Education at a Glance"
•	aktívna účasť na záverečnej konferencii k projektu "Improving Quality in Early Childhood Education and Care" vzhľadom na aktívnu účasť SR na projekte (Oslo, 24.01.2012)
•	pokračovanie v zapojení SR do tematického prehľadu "Evaluation and Assessment Frameworks to Improve Schools Outcomes" vrátane prípravy dvoch misií sekretariátu OECD v 1. kvartáli 2012

Znalostná ekonomika
•	budovanie informačnej spoločnosti so zameraním na využitie analýz a monitorovaní OECD v problémoch prepojenia oblastí informačnej spoločnosti s jej ekonomickými aspektmi v záujme vytvárania bezpečnosti a dôvery v on-line prostredí
•	prepojenie vzdelávania, výskumu, vedy a podpory podnikania vrátane dopadov medzinárodnej migrácie v záujme plnenia schválených vládnych stratégí Minerva 2.0 a FENIX 1

Výskum a vývoj 
•	vytváranie indikátorov a  analyzovanie metód zlepšenia pochopenia úlohy výskumu, vývoja a inovácií pre rast produktivity, ekonomických výstupov, vytvárania pracovných miest, udržateľného rozvoja a sociálnej stability,
•	porovnávanie, hodnotenie a vyvíjanie najlepších metód politiky výskumu a vývoja a posilnenie vzťahov medzi výskumom, vzdelávaním a  podnikateľským sektorom,
•	zvyšovanie porozumenia verejnosti o vede a technike, 
•	zjednodušenie medzinárodnej spolupráce vo vede a technike za účelom riešenia globálnych otázok 

 Priemysel a  inovácie 
•	podpora inovácií, výskumu, vedy a progresívnych technológií implementáciou odporúčaní "OECD Innovation Strategy"
•	získavanie lepších praktík pre podporu malého a stredného podnikania (SME) zapojením sa do projektu "Scoreboard on SME and Entrepreneurship Financing"
•	agenda správnej laboratórnej praxe (SLP)
•	Implementácia odporúčaní Dohovoru a formovaní legislatívy proti korupcii a  podplácaniu zahraničných verejných činiteľov v kontexte strategického plánu proti korupcií schváleného vládou SR 
•	Prevencia konfliktu záujmov 
•	Efektivita zodpovednosti právnických osôb v právnom poriadku SR

Lepšia regulácia
•	podpora aktivít výboru OECD pre lepšiu reguláciu a výmeny skúseností s krajinami OECD pri zavádzaní hodnotenia vplyvov prijímanej legislatívy na podnikateľské prostredie (RIA – Regulatory Impact Assessment), ktoré sa predpokladá na základe schváleného materiálu „Návrh politiky vlády SR na zlepšenie podnikateľského prostredia v Slovenskej republike“

Zelený rast 
•	podpora aktívneho zapojenia SR do horizontálneho projektu OECD zameraného na „zelený rast“ (OECD Green Growth Strategy) vo všetkých jeho oblastiach - posilnenie pôsobenia SR v oblasti implementácie stratégie  zeleného rastu, trvalo udržateľného rozvoja 
•	formovanie metodiky na vyhodnotenie investícií zameraných na riešenie zmeny klímy
•	obchod s emisnými kvótami 

Rozvojová pomoc
•	aktívna spolupráca v poskytovaní štatistických údajov o oficiálnej rozvojovej pomoci (ODA) a pokračovanie spolupráce s OECD, v rámci výboru DAC, pri zlepšovaní národného systému vykazovania  ODA
•	aplikácia odporúčaní DACu, ktoré vzídu z DAC Special Peer Review, za účelom zlepšenia transparentnosti, efektívnosti a výkonnosti systému rozvojovej pomoci SR
•	aktívna participácia na horizontálnom projekte OECD "Strategy on Development", ktorá má byť schválená na MCM 2012

Vonkajšie vzťahy
•	monitorovanie a využitie aktivít OECD na pôde G20
•	participácia SR na aktivitách OECD smerujúcich k prehĺbeniu spolupráce s krajinami EE5, pri zachovaní primárnej orientácie činnosti OECD pre potreby členských krajín a nezvyšovania finančných nárokov 
•	realizácia projektu „zriadenie pobočky OECD na ZÚ SR v Dillí“ 
•	posúdenie možnosti participácie SR na projekte South East Initiative
•	zváženie možnosti aktívneho zapojenia SR do projektu MENA

Energetická politika (IEA a NEA)
•	aplikácia odporúčaní na zlepšenie pripravenosti SR na núdzové situácie; hodnotiaci tím navrhol súbor odporúčaní na zlepšenie pripravenosti v oblasti trhu s ropou, zemným plynom, politiky a opatrení v oblasti núdzovej pripravenosti 
•	aplikácia odporúčaní na zlepšenie energetickej politiky SR na základe hĺbkového hodnotenia energetickej politiky SR, vrátane aplikácie záverov Ministerského zasadnutia IEA 2011

Obchodná politika 
•	podpora aktivít v rámci STRI (Services Trade Restrictiveness Index)
•	podpora aktivít  a spolupráce v oblasti štátom podporovaných exportných úverov, s dôrazom na aktualizáciu a napĺňanie Odporučenia OECD o spoločných prístupoch k životnému prostrediu, Odporučenia OECD pre zamedzenie podplácania, sektorových dohôd v zmysle Konsenzu OECD (predovšetkým v oblasti klimatických zmien), systému stanovovania minimálnych poistných sadzieb a posudzovania rizika krajín
•	Monitorovanie obchodných režimov a kladenie dôrazu na zamedzovanie nárastu nových obchodných bariér v súvislosti s ekonomickou krízou, odstraňovanie netarifných prekážok obchodu a uľahčovanie obchodu, vrátane  dobudovania vnútorného trhu EÚ s presadzovaním pravidiel hospodárskej súťaže. Za dôležitý považujeme projekt obchod a zamestnanosť, resp. skúmanie vzťahu obchodu  a zamestnanosti
•	implementácia smerníc OECD pre nadnárodné podniky (MNEs) a posilnenie postavenia Národného kontaktného miesta pre investície (NCP) v tomto procese, ako aj politiky ochrany spotrebiteľa, vrátane elektronického obchodu a bezpečnosti výrobkov

Pôdohospodárstvo
•	podpora kódov a schém OECD ako globálnych štandardov kvality produktov a oblastí, kde sa používajú
•	podpora dialógu a schém o bezpečnosti potravín
•	trendy v dotačnej politike, cenový vývoj potravín
•	klimatické zmeny

Zdravotníctvo
•	zlepšenie efektívnosti zdravotného systému v nadväznosti na dopyt po zdravotnej starostlivosti v dôsledku zvyšujúceho sa indexu starnutia obyvateľstva. Zapojenie SR do aktivít OECD v rámci projektu "Long term care - LTC" a využitie expertíz pre tvorbu projektu národnej zdravotnej politiky, vrátane zlepšenia efektívnosti vynakladania verejných financií do zdravotníctva

Verejná a štátna správa 
•	rozvoj elektronickej verejnej správy - eGovernmentu pri implementácii aktualizovaných a nových projektov v oblasti legislatívy, centrálnej infraštruktúry a el. služieb pre občanov
•	integrita inštitúcií ústrednej št. správy, vrátane systémov vnútornej kontroly
•	implementácia návrhu komunálnej reformy

Miestny hospodársky a sociálny rozvoj
•	posúdenie možnosti follow-up (napr. vo forme seminára) k projektu hodnotenia efektívnosti integrovanej siete regionálnych rozvojových agentúr v SR, ktorý realizuje MDVaRR SR v spolupráci s programom LEED
•	význam mestských funkčných oblastí v regionálnom rozvoji Slovenska v súvislosti s využitím dobrých skúseností a praktík zo zahraničia